Banská Štiavnica
Store norske leksikon,Geografi,Verdens geografi,Europa,Slovakias geografi
Banská Štiavnica er en by i den sentrale del av Slovakia. Byen har 10 035 innbyggere (2019). Banská Štiavnica er en populær turistby med gruvemuseum, botanisk hage og utsøkte arkitekturminner fra gotikken, renessansen og barokken. Byen og omegn ble i 1993 oppført på UNESCOs på verdensarvliste.
Den opprinnelige slaviske landsbyen ble utbygd fra 1100-tallet av tyske kolonister, som gjorde rike funn av blant annet gull, sølv og bly. Særlig på 1600- og 1700-tallet var Banská Štiavnica et av Europas ledende sentra for gruvedrift og tekniske vitenskaper. Les mer i Store norske leksikon Slovakias geografi Slovakias historie Eksterne lenker UNESCO World Heritage List: Historic Town of Banská Štiavnica and the Technical Monuments in its Vicinity